Na podlagi prvega odstavka 7. člena Poslovnika postopka izbora predstavnikov nevladnih organizacij, izdajam Monika Kostanjevec, pravna svetovalka CNVOS, kot vodja postopka, dne 25. 5. 2020:

**S K L E P**

**O ZAČETKU POSTOPKA IZBORA PREDSTAVNICE OZIROMA PREDSTAVNIKA NEVLADNIH ORGANIZACIJ V**

**SVET MINISTRA ZA JAVNO UPRAVO ZA RAZVOJ TEHNOLOGIJE 5G V SLOVENIJI**

1. **Začne se postopek izbora predstavnice oziroma predstavnika nevladnih organizacij v Svet ministra za javno upravo za razvoj tehnologije 5G v Sloveniji.**
2. **Za člana komisije za postopek izbora pri CNVOS imenujem:**

* **Petro Cilenšek, CNVOS,**
* **Veroniko Vodlan, CNVOS.**

Obrazložitev:

Center za informiranje, sodelovanje in razvoj nevladnih organizacij – CNVOS je prejel poziv Ministrstva za javno upravo za izbor predstavnice oziroma predstavnika nevladnih organizacij v Svet ministra za javno upravo za razvoj tehnologije 5G v Sloveniji.

Ker poziv naročnika vsebuje vse potrebne podatke za pričetek postopka izbora predstavnika nevladnih organizacij, je bil izdan sklep, kot je razvidno iz 1. točke izreka tega sklepa.

Na podlagi prvega odstavka 6. člena Poslovnika postopka izbora predstavnikov nevladnih organizacij in pooblastila direktorja sta bili imenovani preostali članici komisije.

Poziv kandidatom in upravičencem s prijavnico se sprejme ločeno in objavi skupaj s tem sklepom.

Monika Kostanjevec

vodja postopka